**Egil Matsen** (født 10. desember 1968) er en norsk samfunnsøkonom som er administrerende direktør i verdipapirfondsselskapet Forte Fondsforvaltning og medlem av Koronakommisjonen. Før dette var han visesentralbanksjef i Norges Bank, med særlig ansvar for Statens pensjonsfond utland.

Han er også medlem av Finansdepartementets komité for pengepolitikk og finansiell stabilitet i Norges Bank, også kalt «rentekomitéen». Sammen med sentralbanksjef Øystein Olsen, visesentralbanksjef Jon Nicolaisen, professor Ingvild Almås og makroøkonom Jeanette Strøm Fjære, har de ansvar for Norges Banks utøvende og rådgivende myndighet i pengepolitikken, samt bidra i arbeidet med å fremme finansiell stabilitet.

Karriere
--------

Matsen er utdannet med doktorgrad i økonomi fra Norges Handelshøyskole og ble i 2001 ansatt ved Norges teknisk-naturvitenskapelige universitet, hvor han har vært professor i samfunnsøkonomi og instituttleder. Fra 2013 til 2014 var han gjesteprofessor ved Harvard University.

27. november 2015 ble Matsen utnevnt til visesentralbanksjef i Norges Bank for en periode på seks år, en nyopprettet stilling med særlig ansvar for Statens pensjonsfond utland («Oljefondet»). Han hadde da allerede vært medlem av Norges Banks hovedstyre siden 2012 og varamedlem siden 2010. Han ledet blant annet eierskapsutvalget, samt risiko- og investeringsutvalget.

Matsen avsluttet åremålet to år før tiden, for å bruke mer tid med familien som er bosatt i Trondheim.

Høsten 2020 tiltrådte Matsen som administrerende direktør i verdipapirfondsselskapet Forte Fondsforvaltning, etter Margrethe Eide som sluttet i selskapet. Sammen med styreleder Finn Haugan og NTNU-professorene Ragnar Torvik og Stein Ove Erikstad overtok de en eierandel på 25 prosent gjennom selskapet Macro Financial Engineering.

I april 2021 overtok han som leder av Koronakommisjonen.

Referanser
----------

1. ↑   backends.it.ntnu.no[Hentet fra Wikidata]
2. ↑  «Egil Matsen - Administrasjon - Ansatte - Fortefondene». Forte Fondsforvaltning. Arkivert fra originalen 9. januar 2021. Besøkt 7. januar 2021.
3. ↑  «Regjeringen oppnevner Koronakommisjon». *Regjeringen.no* **(norsk)**. 24. april 2020. Besøkt 14. juni 2020.  `|fornavn1=` mangler `|etternavn1=` i Authors list (hjelp)
4. 1 2 3 4  «Matsen utnevnt til visesentralbanksjef». Finansdepartementet. 27. november 2015. Besøkt 7. januar 2021.
5. ↑  «Medlemmer til Norges Banks nye komité for pengepolitikk og finansiell stabilitet oppnevnt». Finansdepartementet. 15. november 2019. Besøkt 7. januar 2021.
6. ↑  «Strøm Fjære og Almås går inn i Norges Banks rentekomité». E24. 15. november 2019. Besøkt 7. januar 2021.
7. ↑  «Oljefondssjef Egil Matsen i Norges Bank slutter: — Det gjør vondt i mitt profesjonelle hjerte». Dagens Næringsliv. 11. desember 2019. Besøkt 7. januar 2021.
8. ↑  «Egil Matsen | Finans Norge». Finans Norge. 2018. Arkivert fra originalen 9. januar 2021. Besøkt 7. januar 2021.
9. ↑  Høgseth, Martin Hagh (11. desember 2019). «Visesentralbanksjef Egil Matsen går av». E24. Besøkt 7. januar 2021.
10. ↑  «Oljefondssjef Egil Matsen i Norges Bank slutter: — Det gjør vondt i mitt profesjonelle hjerte». Dagens Næringsliv. 11. desember 2019. Besøkt 7. januar 2021.
11. 1 2  Frafjord, Jone (6. november 2020). «Egil Matsen og Finn Haugan skal mangedoble Forte». Finansavisen. Besøkt 7. januar 2021.
12. ↑

Eksterne lenker
---------------

* Profil Arkivert 10. januar 2021 hos Wayback Machine. i regjeringens SRU-database
* Profil hos Norges teknisk-naturvitenskapelige universitet

|  |  |
| --- | --- |
| Oppslagsverk/autoritetsdata | VIAF **·** GND
 |